Jul 08,2015
అమాయకులను కాపాడాలి: సీవీసీ
     నవతెలంగాణ, వాణిజ్య విభాగం: అకారణంగా విజిలెన్స్‌ కేసుల్లో ఇరుక్కున్న నిజాయితీ పరులైన అమాయక అధికారులను కాపాడాల్సిన అవసరం ఎంతైనా ఉందని సెంట్రల్‌ విజిలెన్స్‌ కమిషనర్‌ కె.వి.చౌదరి అభిప్రాయపడ్డారు. రాష్ట్రాల విజిలెన్స్‌ కమిషనర్‌లు ఈ దిశగా తగిన చర్యలను చేపట్టాలని ఆయన అన్నారు. మంగళవారం హైదరాబాద్‌లోని విజిలెన్స్‌ స్టడీ సర్కిల్‌ (వీఎస్‌సీ) 12వ వార్షికోత్సవానికి చౌదరీ ముఖ్య అతిథిగా పాల్గొని ప్రసంగించారు. వీఎస్‌సీ అధ్యక్షురాలు, ఎన్‌ఎండీసీ సీవీవో ఉషా హైదరాబాద్‌ ఛాప్టర్‌ తర పున అధికారులకు స్వాగతం పలికారు. సంస్థ కార్యదర్శి సత్య ప్రకాశ్‌ వార్షిక నివేదికను ప్రకటించారు. ఈ సందర్భంగా బ్యాంకులు ప్రభుత్వ రంగ సంస్థలలో వెలుగు చూసిన ఎనిమిది ఉత్తమ కేస్‌స్టడీలకు చౌదరి అవార్డులను అందజేశారు. కార్యక్రమంలో తెలంగాణ విజిలెన్స్‌ కమిషనర్‌ కె.ఆర్‌.నందన్‌, విజిలెన్స్‌ కమిషనర్‌ టి.ఎం.బాసిన్‌ తదితరలు పాల్గొన్నారు.
మీ స్నేహితులకు రికమెండ్ చెయ్యండి